Վերելք (թերթ)

«Վերելք», խորհրդային շրջանի հայկական երկօրյա թերթ։ Հանդիսացել է ՀԿԿ Եղեգնաձորի շրջկոմի և ժողովրդական դեպուտատների շրջանային սովետի օրգանը։ Առաջին անգամ լույս է տեսել 1931 թվականից (մինչև 1962 թվականը՝ տարբեր անուններով)։ 

Թերթի գործունեության հիմնական ոլորտը գյուղատնտեսական և անասնապահական մթերքների ավելացման, ԽՄԿԿ պարենային ծրագրի կենսագործման, տնտեսության վարման բրիգադային, կապալային ձևերի քարոզումն էր։ «Վերելք»-ի ուշադրության կենտրոնում են եղել աշխատավորության (հատկապես երիտասարդության) կոմունիստական ագիտացիոն դաստիարակության, ինտերնացիոնալիզմի և ժողովուրդների բարեկամության հարցերը։ 

Պարբերաբար նյութեր է տպագրել հանրապետության տնտեսական և մշակութային կյանքի, միութենական հանրապետությունների, սոցիալիզմի երկրների մասին։

Հայաստանի օրաթերթեր
Հայկական քաղաքական պարբերականներ
Հայկական հասարակական պարբերականներ
Հայկական ԽՍՀ օրաթերթեր
Պարբերականներ այբբենական կարգով